pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีส่งเสริมการจ้างงานนิสิต/นักศึกษา จบใหม่ ย้ำเยาวชนคนรุ่นใหม่เป็นกำลังสำคัญในการขับเคลื่อนประเทศไทยไปสู่อนาคต
วันอังคารที่ 22 กันยายน 2563
นายกรัฐมนตรีส่งเสริมการจ้างงานนิสิต/นักศึกษา จบใหม่ ย้ําเยาวชนคนรุ่นใหม่เป็นกําลังสําคัญในการขับเคลื่อนประเทศไทยไปสู่อนาคต
นายกรัฐมนตรีส่งเสริมการจ้างงานนิสิต/นักศึกษา จบใหม่ ย้ําเยาวชนคนรุ่นใหม่เป็นกําลังสําคัญในการขับเคลื่อนประเทศไทยไปสู่อนาคต
วันนี้ (22 กันยายน 2563) นายอนุชา บูรพชัยศรี โฆษกประจําสํานักนายกรัฐมนตรี เปิดเผยก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมประชาสัมพันธ์การจัดงาน JOB EXPO THAILAND 2020 จัดโดยกระทรวงแรงงาน และการจัดกิจกรรมงาน “สีสันวัฒนธรรม มหกรรมวิถีอีสาน สู่การท่องเที่ยวยโสธร” ของกระทรวงวัฒนธรรม โดยมีนายสุชาติ ชมกลิ่น รัฐมนตรีว่าการกระทรวงแรงงาน นายอิทธิพล คุณปลื้ม รัฐมนตรีว่าการกระทรวงวัฒนธรรมและนายดิสทัต โหตระกิตย์ เลขาธิการนายกรัฐมนตรี ร่วมด้วย ณ ตึกสันติไมตรี ทําเนียบรัฐบาล
นายสุชาติ ชมกลิ่น รัฐมนตรีว่าการกระทรวงแรงงานพร้อมกลุ่มตัวแทนนิสิตนักศึกษา นํานายกรัฐมนตรีชมนิทรรศการประชาสัมพันธ์การจัดงาน JOB EXPO THAILAND 2020 ส่งเสริมการจ้างงานให้แก่นิสิต นักศึกษา จบใหม่และประชาชนทุกกลุ่ม ทุกช่วงวัย ภายใต้มาตรการเพื่อช่วยบรรเทาค่าใช้จ่ายของนายจ้างและสถานประกอบการที่ได้รับผลกระทบจากการแพร่ระบาดของเชื้อไวรัสโควิด-19 หรือ Co-Payment โดยนายกรัฐมนตรีชมการสาธิตวิธีการใช้แพลตฟอร์ม “ไทยมีงานทํา” สําหรับผู้ประกอบการที่ต้องการหาลูกจ้าง และสําหรับผู้ว่างงานที่ต้องการสมัครงาน โอกาสนี้ นางสาวรุจิกร ศรีงาม ตัวแทนนิสิต นักศึกษา จากมหาวิทยาลัยราชภัฏสวนสุนันทา กล่าวขอบคุณนายกรัฐมนตรีและรัฐบาลในการจัดงาน JOB EXPO THAILAND 2020 โดยเฉพาะกลุ่มนิสิต นักศึกษา จบใหม่ ตั้งแต่ระดับปริญญาตรี ปวช. และ ปวส. ให้เข้าถึงโอกาสในการมีงานทํา สร้างรายได้ ได้ทํางานที่เหมาะสมกับความรู้ ความสามารถ นายกรัฐมนตรีย้ํารัฐบาลเล็งเห็นปัญหาการว่างงานของนิสิต นักศึกษาจบใหม่ที่กําลังเข้าสู่ตลาดแรงงาน รวมทั้งต้องการเปิดโอกาสให้กับประชาชนทั่วไปสามารถเข้าถึงแหล่งงานด้วย ซึ่งต้องขอขอบคุณทุกหน่วยงาน ส่วนราชการ ทั้งภาครัฐและเอกชน ที่ให้ความร่วมมือช่วยรัฐบาลส่งเสริมการจ้างงานในครั้งนี้ ทั้งนี้ งาน JOB EXPO THAILAND 2020 จะจัดขึ้นระหว่างวันที่ 26 – 28 ก.ย. 63 ณ ศูนย์นิทรรศการและการประชุม ไบเทค บางนา (Hall EH 98 - 99)
จากนั้น นายอิทธิพล คุณปลื้ม รัฐมนตรีว่าการกระทรวงวัฒนธรรม นายสมเพชร สร้อยสระคู รองผู้ว่าราชการจังหวัดยโสธร นํานายกรัฐมนตรีชมกิจกรรมงาน “สีสันวัฒนธรรม มหกรรมวิถีอีสาน สู่การท่องเที่ยวยโสธร” ประจําปีงบประมาณ พ.ศ. 2563 เพื่อสืบสานงานศาสนา ศิลปะและวัฒนธรรมในท้องถิ่นของจังหวัดยโสธร และประชาสัมพันธ์ผลิตภัณฑ์และสถานที่ท่องเที่ยวทางวัฒนธรรม กระตุ้นเศรษฐกิจด้านการท่องเที่ยวภายในประเทศ โอกาสนี้ ศิลปินรุ่นเยาว์ได้แสดงเครื่องดนตรี “พิณ” พร้อมกล่าว “ลุง ประยุทธ์ฯ สู้ สู้” ให้กําลังใจนายกรัฐมนตรีในการทํางานเพื่อประเทศไทย
ในตอนท้าย นายกรัฐมนตรีกล่าวว่า เยาวชนและคนรุ่นใหม่ล้วนเป็นอนาคตของชาติ จะต้องช่วยกัน รักษา สืบสาน และส่งต่ออัตลักษณ์ วัฒนธรรมไทย จากรุ่นสู่รุ่น โดยเฉพาะนิสิต นักศึกษา ที่เพิ่งจบการศึกษาใหม่ รัฐบาลก็จะต้องสนับสนุนให้มีงานทํา เพื่อร่วมเป็นกําลังสําคัญในการขับเคลื่อน มั่นใจประเทศไทยมีจะต้องดีและเจริญก้าวหน้ายิ่งขึ้นในอนาคต
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีกำชับติดตามบอส อยู่วิทยา กลับมาสู่กระบวนการพิจาณาคดีในไทย พร้อมขอบคุณทุกฝ่ายที่ทำให้การชุมนุมที่ผ่านมาเป็นไปด้วยความเรียบร้อย
วันอังคารที่ 22 กันยายน 2563
นายกรัฐมนตรีกําชับติดตามบอส อยู่วิทยา กลับมาสู่กระบวนการพิจาณาคดีในไทย พร้อมขอบคุณทุกฝ่ายที่ทําให้การชุมนุมที่ผ่านมาเป็นไปด้วยความเรียบร้อย
นายกรัฐมนตรีกําชับติดตาม นายวรยุทธ อยู่วิทยา หรือ บอส กลับมาสู่กระบวนการพิจาณาคดีในไทย พร้อมขอบคุณทุกฝ่ายที่ทําให้การชุมนุมที่ผ่านมาเป็นไปด้วยความเรียบร้อย
วันนี้ (22 กันยายน 2563) เวลา 13.20 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงความคืบหน้าการดําเนินคดีนายวรยุทธ อยู่วิทยา หรือ บอส โดยเจ้าหน้าที่ตํารวจไทยจะประสานกับตํารวจสากลออกประกาศหมายแดง เพื่อติดตามตัวกลับมาสู่กระบวนการพิจาณาคดีทางกฎหมายที่ประเทศไทยต่อไป ซึ่งนายกรัฐมนตรีกําชับให้ทุกส่วนราชการที่เกี่ยวข้องเร่งดําเนินการและขอให้ติดตามความคืบหน้าจากสํานักงานคณะกรรมการป้องกันและปราบปรามการทุจริตในภาครัฐด้วย
อย่างไรก็ตาม นายกรัฐมนตรีขอบคุณทุกภาคส่วนที่เกี่ยวข้องที่ดูแลความเรียบร้อยในการชุมนุมที่ผ่านมา ซึ่งตนได้กําชับเจ้าหน้าให้ที่ปฏิบัติหน้าที่ด้วยความอดทนและเสียสละ ไม่ให้เกิดผลกระทบต่อประชาชนโดยรวม ยืนยันว่า รัฐบาลยินดีรับฟังความคิดเห็นของประชาชน พร้อมขอให้ทุกฝ่ายใช้หลักการและเหตุผลในการพูดคุยเจรจา สร้างการเรียนรู้ให้มากขึ้น เพื่อให้ประเทศไทยสามารถก้าวต่อไปได้
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครม. เคาะวันหยุดราชการเป็นกรณีพิเศษ 19 - 20 พฤศจิกายน กระตุ้นการท่องเที่ยวไทยปลายปี
วันอังคารที่ 22 กันยายน 2563
ครม. เคาะวันหยุดราชการเป็นกรณีพิเศษ 19 - 20 พฤศจิกายน กระตุ้นการท่องเที่ยวไทยปลายปี
คณะรัฐมนตรีเคาะวันหยุดราชการเป็นกรณีพิเศษ 19 - 20 พฤศจิกายน กระตุ้นการท่องเที่ยวไทยปลายปี
วันนี้ (22 กันยายน 2563) เวลา 13.20 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงที่ประชุมคณะรัฐมนตรีรับทราบโครงการ/แผนงานการใช้จ่ายงบประมาณจาก พ.ร.ก. กู้เงินฯ เพื่อนํามาดูแลประชาชนซึ่งจะทยอยใช้ตามโครงการต่าง ๆ เป็นระยะ
นายกรัฐมนตรีกล่าวว่า คณะรัฐมนตรีรับทราบโครงการเพิ่มกําลังซื้อให้แก่ผู้มีบัตรสวัสดิการแห่งรัฐ เพื่อดูแลผู้มีรายได้น้อย และโครงการคนละครึ่ง ซึ่งภาครัฐจะใช้วิธีร่วมจ่าย (Co-pay) เพื่อกระตุ้นการบริโภค โดยมีเป้าหมายสําคัญ คือประชาชนผู้มีรายได้น้อย ผู้ประกอบการรายย่อย โดยเฉพาะพ่อค้า แม่ค้า หาบเร่แผงลอยให้ได้รับประโยชน์ ทั้งนี้ ผู้ประกอบการรายย่อยจะต้องได้รับ QR Code เพื่อที่รัฐบาลจะสนับสนุนวงเงินดังกล่าวผ่านระบบ E-Wallet ได้โดยตรง เพราะเมื่อมีคนจับจ่ายใช้สอยมากขึ้นก็จะเป็นการเพิ่มรายได้แก่ พ่อค้า แม่ค้า ร้านค้ารายย่อยในตลาด สามารถนําไปต่อยอดและก่อให้เกิดการหมุนเวียนของเงินในระบบมากขึ้น
จากนี้ นายกรัฐมนตรีกล่าวถึงความจําเป็นในการคง พ.ร.ก. ฉุกเฉินฯ เนื่องจากกฎหมายสาธารณสุขในปัจจุบัน ไม่เพียงพอที่จะบูรณาการทํางานของทุกภาคส่วนโดยเฉพาะการเดินทางเข้า – ออก ประเทศไทย รวมทั้งกฎหมายหลายฉบับยังไม่ครอบคลุมให้เกิดการปฏิบัติงานให้เป็นมาตรฐานเดียวกัน
ในตอนท้าย นายกรัฐมนตรียังเปิดเผยว่า คณะรัฐมนตรีกําหนดวันหยุดราชการเป็นกรณีพิเศษในเดือนพฤศจิกายน คือวันที่ 19-20 พฤศจิกายน นี้เป็นช่วงเวลาเดียวกับการปิดเทอมของนักเรียน จะช่วยส่งเสริมการท่องเที่ยวแบบครอบครัว และช่วยกระตุ้นเศรษฐกิจ ทั้งนี้ นายกรัฐมนตรีย้ําว่าแม้จะเป็นช่วงวันหยุดแต่ในส่วนงานบริการของภาครัฐก็จะมีเจ้าหน้าที่คอยดูแลอํานวยความสะดวกให้แก่ประชาชน
.......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ข้อใด ไม่ใช่ วิธีการป้องกันการแพร่ระบาดของไวรัสโควิด-19 ??
วันอังคารที่ 22 กันยายน 2563
ข้อใด ไม่ใช่ วิธีการป้องกันการแพร่ระบาดของไวรัสโควิด-19 ??
ข้อใด ไม่ใช่ วิธีการป้องกันไวรัสโควิด-19 ??
Q : ข้อใด ไม่ใช่ วิธีการป้องกันการแพร่ระบาดของไวรัสโควิด-19 ??
A : 1. รวมตัวกับเพื่อนฝูงเพื่อดื่มแก้เครียดโดยนั่งติดกันและใช้แก้วร่วมกัน
2. ใส่หน้ากากอนามัยเมื่อออกไปช็อปปิ้งในห้างสรรพสินค้า
3. ล้างมือก่อนการรับประทานอาหารทุกครั้ง
4. ยืนเว้นระยะห่างจากคนรอบข้างระหว่างการต่อแถวซื้อสินค้าในร้านสะดวกซื้อ
5. สแกนคิวอาร์โค้ดไทยชนะก่อนและหลังการใช้บริการสถานฟิตเนส
รัฐบาลไทย-ข่าวทำเนียบรัฐบาล-นายกรัฐมนตรีเห็นพ้องข้อเสนอผู้ประกอบการอุตสาหกรรมภาพยนตร์ ใช้ภาพยนตร์เป็น Soft Power สร้างรายได้ฟื้นฟูเศรษฐกิจ สร้างความรัก สามัคคี หลอมรวมจิตใจของประชาชนเป็นหนึ่งเดียวกัน
วันอังคารที่ 22 กันยายน 2563
นายกรัฐมนตรีเห็นพ้องข้อเสนอผู้ประกอบการอุตสาหกรรมภาพยนตร์ ใช้ภาพยนตร์เป็น Soft Power สร้างรายได้ฟื้นฟูเศรษฐกิจ สร้างความรัก สามัคคี หลอมรวมจิตใจของประชาชนเป็นหนึ่งเดียวกัน
นายกรัฐมนตรีเห็นพ้องข้อเสนอผู้ประกอบการอุตสาหกรรมภาพยนตร์ ใช้ภาพยนตร์เป็น Soft Power สร้างรายได้ฟื้นฟูเศรษฐกิจ สร้างความรัก สามัคคี หลอมรวมจิตใจของประชาชนเป็นหนึ่งเดียวกัน
วันนี้(22ก.ย.63)เวลา15.00น.ณห้องสีม่วงตึกไทยคู่ฟ้าทําเนียบรัฐบาลพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ให้นางสาววทันยาวงษ์โอภาสีสมาชิกสภาผู้แทนราษฎร พรรคพลังประชารัฐนําตัวแทนผู้ประกอบอุตสาหกรรมภาพยนตร์ของไทย อาทิ บริษัททรานส์ฟอร์มเมชั่นฟิล์มจํากัดบริษัทจีดีเอชห้าห้าเก้าจํากัดบริษัทสหมงคลฟิล์มอินเตอร์เนชั่นแนลจํากัดบริษัทไฟว์สตาร์โปรดักชั่นจํากัดและ บริษัทเอ็มพิคเจอร์สเอ็นเตอร์เทนเม้นท์จํากัด(มหาชน)เข้าพบเพื่อเสนอข้อคิดเห็นในการพัฒนาอุตสาหกรรมภาพยนตร์ไทยให้มีความเข้มแข็งแข่งขันในระดับนานาชาติ สร้างประโยชน์ทางเศรษฐกิจและวัฒนธรรมประเพณีของประเทศไทยอย่างยั่งยืนโดยมีนายอิทธิพล คุณปลื้มรัฐมนตรีว่าการกระทรวงวัฒนธรรมนายทศพรศิริสัมพันธ์เลขาธิการสภาพัฒนาการเศรษฐกิจและสังคมแห่งชาติและนายอนุชาบูรพชัยศรีโฆษกประจําสํานักนายกรัฐมนตรีเข้าร่วมด้วย
นายกรัฐมนตรีกล่าวว่า เห็นพ้องกับข้อเสนอของผู้ประกอบการอุตสาหกรรมภาพยนตร์ที่จะใช้contentเกี่ยวกับศิลปวัฒนธรรม อาหาร สถานที่ท่องเที่ยวในประเทศไทยสอดแทรกในภาพยนตร์เพื่อเป็นSoft Powerสร้างรายได้ฟื้นฟูเศรษฐกิจของประเทศรวมทั้งส่งเสริมความรักความสามัคคีหลอมรวมจิตใจของประชาชนให้เป็นหนึ่งเดียวกันซึ่งรัฐบาลยินดีรับฟังความคิดเห็นและพร้อมช่วยเหลือทุกภาคส่วนที่ได้รับผลกระทบจากโควิด 19 และหวังว่าหลัง โควิด-19 อุตสาหกรรมภาพยนตร์ไทยสามารถเติบโตอย่างยั่งยืนเพราะเป็นอุตสาหกรรมที่มีศักยภาพที่สร้างรายได้ให้กับประเทศจํานวนมากในช่วงที่ผ่านมา ทั้งนี้ มอบหมายให้กระทรวงวัฒนธรรมบูรณาการทํางานร่วมกับผู้ประกอบการอุตสาหกรรมภาพยนตร์เพื่อหาแนวทางที่เหมาะสม สอดคล้องกับงบประมาณและกฎหมายที่มีอยู่ หวังเห็นความร่วมมือช่วยกันสร้างชาติให้มีมั่นคงยั่งยืน พร้อมเสนอแนะให้มีการจัดหมวดหมู่เนื้อหา (content)ของภาพยนตร์หรือชีรี่ย์ให้ชัดเจนน่าสนใจเหมือนต่างประเทศ ให้ตรงกับกลุ่มเป้าหมายครอบคลุมทั้งตลาดบน ตลาดกลาง และตลาดล่าง ด้วย
โอกาสนี้ ผู้ประกอบการอุตสาหกรรมภาพยนตร์ ได้ยกตัวอย่างการสนับสนุนของรัฐบาลในต่างประเทศ อาทิ สิทธิประโยชน์ทางภาษีการส่งเสริมวัฒนธรรมผ่านภาพยนตร์ ซึ่งเกาหลีใต้ประสบความสําเร็จ โดยใช้ภาพยนตร์ ซีรี่ย์ ดารา ศิลปิน เป็นกลไกสําคัญในการสร้างSoft Powerกลายเป็นสินค้าทางวัฒนธรรม สอดแทรกสาระcontentที่เกี่ยวข้องกับศิลปวัฒนธรรม ทั้งอาหาร สถานที่ท่องเที่ยว ความรัก ความสามัคคี รวมทั้งศักยภาพอื่น ๆ ของไทยซึ่งอุตสาหกรรมภาพยนตร์นอกจากจะสร้างรายได้จํานวนมหาศาล สนับสนุนการสร้างงาน สร้างรายได้ทําให้เกิดการจ้างงานไม่น้อยกว่า200,000อัตราช่วยเรียกความเชื่อมั่นใจต่างประเทศ ฟื้นฟูเศรษฐกิจของประเทศที่กําลังเผชิญภาวะวิกฤติในปัจจุบันยังเป็นกลไกสําคัญในการเสริมสร้างความรักความสามัคคีหลอมรวมจิตใจของประชาชนในชาติให้เป็นหนึ่งเดียวกันตามนโยบายของรัฐบาลอีกด้วย
-------------------
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่มอบนโยบายการแก้ไขปัญหา “หมอกควัน ไฟป่า” แก่  17 ผู้ว่าราชการจังหวัดภาคเหนือ  พร้อมร่วมปลูกป่ากับชาวจังหวัดเชียงรายในวันที่ 24 ก.ย.นี้
วันอังคารที่ 22 กันยายน 2563
นายกรัฐมนตรีเตรียมลงพื้นที่มอบนโยบายการแก้ไขปัญหา “หมอกควัน ไฟป่า” แก่  17 ผู้ว่าราชการจังหวัดภาคเหนือ  พร้อมร่วมปลูกป่ากับชาวจังหวัดเชียงรายในวันที่ 24 ก.ย.นี้
นายกรัฐมนตรีเตรียมลงพื้นที่มอบนโยบายการแก้ไขปัญหา “หมอกควัน ไฟป่า” แก่  17 ผู้ว่าราชการจังหวัดภาคเหนือ  พร้อมร่วมปลูกป่ากับชาวจังหวัดเชียงรายในวันที่ 24 ก.ย.นี้
วันอังคารที่ 22 กันยายน 2563 ณ ศูนย์แถลงข่าว ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเตรียมลงพื้นที่จังหวัดเชียงราย เป็นประธานเปิดการสัมมนาผู้บริหารโรงเรียนไทยรัฐวิทยา 111 โรงเรียนทั่วราชอาณาจักร พร้อมประชุมมอบนโยบายการแก้ไขปัญหา “หมอกควันไฟป่า” ร่วมกับผู้ว่าราชการจังหวัด 17 จังหวัดภาคเหนือ และร่วมปลูกต้นไม้กับชาวจังหวัดเชียงรายในโครงการ“ปลูกป่า-ป้องกันไฟป่า” อําเภอเมืองเชียงรายด้วย
โฆษกประจําสํานักนายกรัฐมนตรีเผยกําหนดการนายกรัฐมนตรี ในการตรวจราชการ ณ จังหวัดเชียงราย โดยมีภารกิจสําคัญ ดังนี้ ช่วงเช้า นายกรัฐมนตรีจะเปิดการสัมมนาผู้บริหารโรงเรียนไทยรัฐวิทยา 111 โรงเรียนทั่วราชอาณาจักร ครั้งที่ 39 ภายใต้หัวข้อ “ไทยรัฐวิทยากับวิถีชีวิตใหม่” โดยสํานักงานคณะกรรมการการศึกษาขั้นพื้นฐานร่วมกับมูลนิธิไทยรัฐ เพื่อยกระดับคุณภาพสถานศึกษา เพิ่มพูนความรู้ ทั้งด้านวิชาการ การบริหารจัดการ การมีส่วนร่วมของโรงเรียน ครู กรรมการสถานศึกษา เครือข่ายต่างๆ ให้มีความเข้มแข็งและพัฒนาคุณภาพให้ก้าวไกล ณ โรงแรมเวียงอินทร์ อําเภอเมืองเชียงราย จังหวัดเชียงราย
จากนั้น นายกรัฐมนตรีจะประชุมมอบนโยบายการแก้ไขปัญหาไฟป่าและหมอกควันพื้นที่ภาคเหนือ แก่ผู้ว่าราชการจังหวัด 17 จังหวัดภาคเหนือ ติดตามสถานการณ์และรับทราบผลการปฏิบัติงานป้องกันและแก้ไขปัญหาหมอกควันจังหวัดภาคเหนือปี 2563 และแผนการดําเนินงานปี 2564 ซึ่งรัฐบาลให้ความสําคัญในการป้องกันและแก้ไขปัญหาไฟป่าและหมอกควันพื้นที่ภาคเหนือที่ทุกหน่วยงานต้องเร่งแก้ไขปัญหาโดยเร็ว โอกาสนี้ ผู้แทนเครือข่ายเยาวชนจิตอาสา จะนําเสนอความก้าวหน้าโครงการฟื้นฟูต้นน้ํา “ฝายตามแนวพระราชดําริ” ด้วย
ช่วงบ่าย นายกรัฐมนตรีจะลงพื้นที่สํานักงานเทศบาลตําบลแม่ยาว จ. เชียงราย เพื่อตรวจเยี่ยมการเตรียมความพร้อมในการป้องกันและแก้ปัญหาหมอกควันไฟป่าตั้งแต่ต้นทาง-กลางทาง-ปลายทาง โดยนายกรัฐมนตรีจะร่วมปลูก “ต้นกาสะลองคํา” ซึ่งเป็นต้นไม้ประจําจังหวัดเชียงราย ร่วมกับชาวจังหวัดเชียงรายเพื่อรณรงค์ให้ประชาชนร่วม “ปลูกต้นไม้ สู้ไฟ”และร่วมพูดคุยเพื่อรับฟังปัญหาและข้อเสนอจากตัวแทนประชาชนจังหวัดเชียงราย ก่อนเดินทางกลับกรุงเทพมหานครในวันเดียวกัน
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ดีอีเอส หนุน โครงการ X Campus Ads. Idea Contest 2020 เปิดเวทีเด็กรุ่นใหม่สร้างสรรค์ผลงานด้านดิจิทัล
วันอังคารที่ 22 กันยายน 2563
ดีอีเอส หนุน โครงการ X Campus Ads. Idea Contest 2020 เปิดเวทีเด็กรุ่นใหม่สร้างสรรค์ผลงานด้านดิจิทัล
ดีอีเอส หนุน โครงการ X Campus Ads. Idea Contest 2020 เปิดเวทีเด็กรุ่นใหม่สร้างสรรค์ผลงานด้านดิจิทัล
เมื่อวันที่ 21 กันยายน 2563 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ดีอีเอส ให้เกียรติร่วมงานแถลงข่าว โครงการ X Campus Ads. Idea Contest 2020 ณ ห้อง Ballroom ชั้น C โรงแรมแกรนด์ เซ็นเตอร์พอยต์ เทอร์มินอล 21 ซึ่งเป็นความร่วมมือระหว่าง กระทรวงดิจิทัลเพื่อเศรษฐกิจและสังคม (MDES) กระทรวงการอุดมศึกษา วิทยาศาสตร์ วิจัยและนวัตกรรม (MHESI) และสมาคมผู้ใช้ดิจิทัลไทย(DUGA) และมหาวิทยาลัยชั้นนําจากทั่วประเทศ ทั้งนี้เพื่อเปิดโอกาสให้เยาวชนนิสิต นักศึกษาในระดับอุดมศึกษา ได้มีเวทีเพื่อแสดงความสามารถและความคิดสร้างสรรค์ ในการผลิตคลิปวีดีโอโฆษณาจากหลายหลายโจทย์อุตสาหกรรมชั้นนําของประเทศ และได้บ่มเพาะความรู้เชิงลึกในการทําคลิปวีดีโอโฆษณาจากกูรูผู้เชี่ยวชาญ ระยะเวลาดําเนินกิจกรรมระหว่างเดือนสิงหาคม - 13 ธันวาคม 2563 โดยเป็นกิจกรรมที่สอดคล้องนโยบายของกระทรวงฯ เรื่องการวางรากฐานในการพัฒนาและเชื่อมต่อเทคโนโลยีดิจิทัล อินเทอร์เน็ตการสื่อสาร เพื่อใช้ประโยชน์ในการสร้างรายได้ให้กับคนเมืองและชนบท และที่สําคัญควบคู่กัน คือ การพัฒนากําลังคนให้มีความรู้ความเข้าใจดิจิทัล(Digital Literacy) ให้สามารถใช้เทคโนโลยีได้อย่างชาญฉลาดในการประกอบอาชีพ และให้มีความรู้ ความเชี่ยวชาญตามระดับมาตรฐานสากล หนึ่งในแกนหลักสําคัญในการพัฒนากําลังคน
*****************
รัฐบาลไทย-ข่าวทำเนียบรัฐบาล-บีโอไอเยี่ยมชมศูนย์กระจายสินค้าบริษัท คาทูน นาที
วันอังคารที่ 22 กันยายน 2563
บีโอไอเยี่ยมชมศูนย์กระจายสินค้าบริษัท คาทูน นาที
บีโอไอเยี่ยมชมศูนย์กระจายสินค้าบริษัท คาทูน นาที
บีโอไอเยี่ยมชมศูนย์กระจายสินค้าบริษัท คาทูน นาที
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (ที่ 5 จากซ้าย)นําคณะเจ้าหน้าที่บีโอไอเยี่ยมชมกิจการศูนย์กระจายสินค้าและหารือกับผู้บริหารของบริษัท คาทูน นาทีจากประเทศเบลเยี่ยม ซึ่งเป็นบริษัทที่ดําเนินกิจการศูนย์กระจายสินค้าสําหรับอุตสาหกรรมปิโตรเคมีที่ใหญ่ที่สุดในโลก ที่ได้รับการส่งเสริมการลงทุนจากบีโอไอ และได้ขยายการลงทุนอย่างต่อเนื่องในประเทศไทยมากกว่า 20 ปี ณ นิคมอุตสาหกรรมมาบตาพุด จังหวัดระยอง เมื่อเร็วๆ นี้
รัฐบาลไทย-ข่าวทำเนียบรัฐบาล-“พุทธิพงษ์” ร่วมงาน ประชุมประจำปี 2563 เรื่อง "ชีวิตวิถีใหม่ ประเทศไทยหลังโควิด” และรับฟังเสวนา"ครึ่งทางแผนฯ 12 เตรียมพร้อมรับมือชีวิตวิถีใหม่” จัดโดย สศช.
วันอังคารที่ 22 กันยายน 2563
“พุทธิพงษ์” ร่วมงาน ประชุมประจําปี 2563 เรื่อง "ชีวิตวิถีใหม่ ประเทศไทยหลังโควิด” และรับฟังเสวนา"ครึ่งทางแผนฯ 12 เตรียมพร้อมรับมือชีวิตวิถีใหม่” จัดโดย สศช.
“พุทธิพงษ์” ร่วมงาน ประชุมประจําปี 2563 เรื่อง "ชีวิตวิถีใหม่ ประเทศไทยหลังโควิด” และรับฟังเสวนา"ครึ่งทางแผนฯ 12 เตรียมพร้อมรับมือชีวิตวิถีใหม่” จัดโดย สศช.
เมื่อวันที่ 21 กันยายน 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เดินทางร่วมงานการประชุมประจําปี 2563 เรื่อง "ชีวิตวิถีใหม่ ประเทศไทยหลังโควิด” จัดโดยสํานักงานสภาพัฒนาการเศรษฐกิจและสังคมแห่งชาติ (สศช.) ณ ห้องแกรนด์ไดมอนด์บอลรูม ศูนย์การประชุมอิมแพ็ค ฟอรั่ม เมืองทองธานี จ.นนทบุรี โดยได้รับเกียรติจากพลเอก ประยุทธ์ จันทร์โอชา นายกรัฐมนตรี เป็นประธานเปิดการประชุมและแสดงปาฐกถาพิเศษ จากนั้นเป็นการเสวนาเพื่อแสดงความคิดเห็นเกี่ยวกับแนวทางการปรับตัวจากการแพร่ระบาดของโควิด-19 และประเด็นท้าทายในระยะต่อไป โดยเลขาธิการฯ สศช. นําเสนอประเด็น "ครึ่งทางแผนฯ 12 เตรียมพร้อมรับมือชีวิตวิถีใหม่” มีผู้ทรงคุณวุฒิที่ร่วมเสวนา ได้แก่ นางปิยะมาน เตชะไพบูลย์ ประธานกิตติมศักดิ์ สภาอุตสาหกรรมท่องเที่ยวแห่งประเทศไทย นายวิศิษฐ์ ลิ้มลือชา ประธานกลุ่มอุตสาหกรรมอาหาร สภาอุตสาหกรรมแห่งประเทศไทย และนายอุกฤษ อุณหเลขกะ ผู้ก่อตั้งกิจการเพื่อสังคม "Ricult” เป็นต้น
*************
รัฐบาลไทย-ข่าวทำเนียบรัฐบาล-ก.แรงงาน จับมือซีพีเอฟ MOU รวมไทยสร้างชาติ ฟื้นเศรษฐกิจ ยกระดับคุณภาพชีวิตแรงงาน
วันอังคารที่ 22 กันยายน 2563
ก.แรงงาน จับมือซีพีเอฟ MOU รวมไทยสร้างชาติ ฟื้นเศรษฐกิจ ยกระดับคุณภาพชีวิตแรงงาน
กระทรวงแรงงาน ร่วมกับ ซีพีเอฟ ลงนามความร่วมมือ ส่งเสริมและพัฒนาคุณภาพชีวิตแรงงานที่ได้รับผลกระทบจากโควิด – 19 เพิ่มศักยภาพแรงงานในสาขาตามความต้องการและสอดคล้องกับตลาดแรงงาน ยกระดับคุณภาพชีวิตแรงงานให้มีความมั่นคงในการประกอบอาชีพ
วันที่ 22 กันยายน 2563นายสุชาติ ชมกลิ่น รัฐมนตรีว่าการกระทรวงแรงงานเป็นประธานในพิธีลงนามบันทึกข้อตกลงความร่วมมือระหว่างกระทรวงแรงงาน กับ CPF รวมใจสู้วิกฤต ณ ชั้น 30 อาคาร ซี.พี.ทาวเวอร์ สีลม กรุงเทพฯ โดยมีนายสุทธิ สุโกศล ปลัดกระทรวงแรงงานนางเธียรรัตน์ นะวะมะวัฒน์ รองปลัดกระทรวงแรงงานนายอดิเรก ศรีประทักษ์ ประธานคณะกรรมการบริหาร บริษัท เจริญโภคภัณฑ์อาหาร จํากัด (มหาชน) พร้อมด้วยผู้บริหารระดับสูงของกระทรวงแรงงาน เข้าร่วมในครั้งนี้ด้วย โดย รมว.แรงงาน กล่าวว่า ผมมีความยินดีและรู้สึกเป็นเกียรติอย่างยิ่ง ที่ได้มาเป็นสักขีพยานในพิธีลงนามบันทึกข้อตกลงความร่วมมือเพื่อส่งเสริมและพัฒนาคุณภาพชีวิตแรงงานที่ได้รับผลกระทบจากโควิด – 19 ระหว่างกระทรวงแรงงานและบริษัท เจริญโภคภัณฑ์อาหาร จํากัด (มหาชน) ในวันนี้ กระทรวงแรงงาน ได้นํานโยบายของ พล.อ.ประยุทธ์ จันทร์โอชา นายกรัฐมนตรี ที่ให้ความสําคัญกับการร่วมมือกับภาคเอกชนที่เข้มแข้งตามนโยบาย “รวมไทยสร้างชาติ” ของรัฐบาลเข้ามาดําเนินการโดยมีเป้าหมายที่จะผนึกกําลังจากทุกภาคส่วน มาร่วมกันวางแผนเพื่อกําหนดอนาคตประเทศไทยท่ามกลางสถานการณ์โควิด – 19 ที่ส่งผลกระทบถึงปัญหาแรงงานจากการเลิกจ้างของหลายบริษัท เกิดการว่างงานของแรงงานจํานวนมาก ตามมาด้วยปัญหาค่าครองชีพ และแนวโน้มการไม่มีงานทําของกลุ่มบัณฑิตจบใหม่ ที่จะเข้าสู่ตลาดแรงงานราว 4-5 แสนคน ดังนั้น การร่วมมือระหว่างภาครัฐและเอกชนในการช่วยกันแก้ปัญหาและร่วมกันขับเคลื่อนประเทศ จึงมีความสําคัญยิ่ง นับเป็นโอกาสอันดีที่เกิดความร่วมมือในวันนี้ ที่บริษัท จะเปิดรับสมัครนักศึกษาจบใหม่ถึง 28,000 อัตรา ซึ่งจะส่งผลให้แรงงานจบใหม่ของไทยมีงานทําในบริษัทที่มั่นคง และสามารถประกอบอาชีพที่ดี มีรายได้สม่ําเสมอ เป็นพื้นฐานด้านเศรษฐกิจอันเข้มแข็งของชาติ นอกเหนือไปจากการพัฒนาทักษะฝีมือแรงงานเพื่อยกระดับการเป็นผู้ประกอบการร้านอาหารให้ SMEs ที่บริษัทดําเนินการอยู่ ซึ่งช่วยสร้างความแข็งแรงให้ SMEs ไทยด้วย
นายสุชาติกล่าวต่อว่า ภาระค่าครองชีพที่กระทบถึงแรงงาน เป็นอีกปัญหาหนึ่งที่ควรได้รับการแบ่งเบา การมอบคูปองส่วนลดพิเศษในการซื้ออาหารซึ่งเป็นปัจจัยสี่ของการดํารงชีพ ให้แก่ผู้ประกันตนทุกคน จึงจะเป็นอีกโครงการที่ช่วยแบ่งเบาภาระค่าครองชีพได้ในเวลาอันรวดเร็ว กระทรวงแรงงานต้องขอขอบคุณ “ชีพีเอฟ” ที่ให้ความร่วมมือดําเนินโครงการ รับสมัครพนักงานที่เพิ่งจบการศึกษา ยกระดับความรู้ให้ SMEs และยังมอบส่วนลดพิเศษช่วยค่าครองชีพแรงงานในระบบประกันสังคม ซึ่งทั้งหมดล้วนเป็นโครงการที่ดีที่จะช่วยลดผลกระทบให้แรงงานไทย เป็นส่วนหนึ่งของการขับเคลื่อนเศรษฐกิจได้อย่างยั่งยืน
รัฐบาลไทย-ข่าวทำเนียบรัฐบาล-กสร. จับมือ GISTDA ใช้เทคโนโลยีภูมิสารสนเทศคุ้มครองแรงงาน
วันอังคารที่ 22 กันยายน 2563
กสร. จับมือ GISTDA ใช้เทคโนโลยีภูมิสารสนเทศคุ้มครองแรงงาน
กรมสวัสดิการและคุ้มครองแรงงาน จับมือสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ GISTDA ร่วมลงนามในบันทึกข้อตกลงความร่วมมือในการพัฒนานวัตกรรมการใช้เทคโนโลยีอวกาศและภูมิสารสนเทศยกระดับความสามารถในการคุ้มครองแรงงาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยภายหลังการลงนามในบันทึกข้อตกลงความร่วมมือในการพัฒนานวัตกรรมการใช้เทคโนโลยีอวกาศและภูมิสารสนเทศเพื่อการพัฒนาพื้นที่และสวัสดิการแรงงานอย่างยั่งยืนร่วมกับสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ GISTDA วันที่ 22 กันยายน 2563 ว่า บันทึกความร่วมมือฉบับนี้มีวัตถุประสงค์ เพื่อบูรณาการ เชื่อมโยงข้อมูลด้านสวัสดิการและคุ้มครองแรงงานของกรม กับข้อมูลภูมิสารสนเทศซึ่งเป็นข้อมูลเชิงพื้นที่ของประเทศที่ถูกต้องแม่นยําและเป็นปัจจุบันของ GISTDA ผลที่ได้จากการบูรณาการข้อมูลและการปฏิบัติงานร่วมกันนี้ จะนํามาซึ่งข้อมูลที่เป็นประโยชน์ในการกําหนดนโยบายหรือแนวทางการดําเนินงานตามภารกิจของกรมทั้งในเชิงรุกและ เชิงรับในทุกมิติ เช่น การสํารวจสถานประกอบกิจการ การสํารวจข้อมูลแรงงานนอกระบบ รวมทั้งพื้นที่ที่มีการใช้สารเคมีอันตรายเพื่อป้องกันอันตรายจากการทํางาน เป็นต้น โดยจะเริ่มดําเนินการในพื้นที่ระเบียงเศรษฐกิจภาคตะวันออกหรือ EEC ซึ่งเป็นพื้นที่ที่มีความหนาแน่นของสถานประกอบกิจการ จํานวนผู้ใช้แรงงาน และการใช้สารเคมีก่อน เชื่อว่าความร่วมมือในครั้งนี้จะนําไปสู่การยกระดับการบริหารจัดการด้านแรงงานในระดับประเทศอย่างมีประสิทธิภาพต่อไป
ทางด้าน ดร.ปกรณ์ อาภาพันธุ์ ผู้อํานวยการ GISTDA กล่าวว่า ความร่วมมือระหว่างสองหน่วยงานในครั้งนี้เป็นการนําเทคโนโลยีจากภาพถ่ายจากดาวเทียมหรือนวัตกรรมการใช้เทคโนโลยีอวกาศและภูมิสารสนเทศของ GISTDA มาประกอบกับองค์ความรู้ของกรมสวัสดิการและคุ้มครองแรงงานเพื่อการพัฒนาพื้นที่และสวัสดิการแรงงาน โดยมีเป้าหมายร่วมกันคือการยกระดับคุณภาพชีวิตแรงงานและความปลอดภัยในการทํางาน ตลอดจนวางแผนในการบริหารจัดการพัฒนาศักยภาพแรงงาน ซึ่งจากความร่วมมือในครั้งนี้จะเป็นประโยชน์ต่อแรงงานและประเทศชาติอย่างยั่งยืนต่อไป
- - - - - - - - - - - - - - - - - - - - - - - - - - - - - - - -
รัฐบาลไทย-ข่าวทำเนียบรัฐบาล-การสัมมนาเชิงปฏิบัติการ เขียนหนังสือราชการอย่างไรให้มีประสิทธิภาพ
วันอังคารที่ 22 กันยายน 2563
การสัมมนาเชิงปฏิบัติการ เขียนหนังสือราชการอย่างไรให้มีประสิทธิภาพ
การสัมมนาเชิงปฏิบัติการ เขียนหนังสือราชการอย่างไรให้มีประสิทธิภาพ
รัฐบาลไทย-ข่าวทำเนียบรัฐบาล-จับกัง 1 สั่งกรมการจัดหางาน ผนึกกำลังให้บริการคนหางานทั่วประเทศ  พร้อม JOB EXPO THAILAND 2020
วันอังคารที่ 22 กันยายน 2563
จับกัง 1 สั่งกรมการจัดหางาน ผนึกกําลังให้บริการคนหางานทั่วประเทศ  พร้อม JOB EXPO THAILAND 2020
รัฐมนตรีว่าการกระทรวงแรงงาน สั่งการกรมการจัดหางาน มอบหมายสํานักงานจัดหางานจังหวัดทุกจังหวัด เตรียมตําแหน่งงานพร้อมให้บริการทั่วประเทศ วันที่ 26-28 กันยายนนี้ ควบคู่ JOB EXPO THAILAND 2020 หวังช่วยเหลือคนหางานในต่างจังหวัดที่ไม่สะดวกเดินทาง
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า จากสถานการณ์การแพร่ระบาดของโรคโควิด-19 ทําให้การจ้างงานทั่วโลกลดลงไม่เว้นแม้แต่ประเทศไทย แต่จากการบริหารจัดการโรคระบาดที่ดี ทําให้สถานการณ์ภายในประเทศไทยคลี่คลายได้รวดเร็วกว่าหลายประเทศ รัฐบาลภายใต้การนําของ พลเอกประยุทธ์ จันทร์โอชา นายกรัฐมนตรี ได้มอบนโยบาย เร่งฟื้นฟู ภาคธุรกิจและเศรษฐกิจของประเทศ ด้วยวิธีส่งเสริมการมีงานทําอย่างมีประสิทธิภาพ คนหางานได้ประกอบอาชีพอย่างมั่นคงและยั่งยืน ตามความรู้ ความสามารถ ประสบการณ์ของตนเอง มีค่าตอบแทนที่เหมาะสม และได้รับความคุ้มครองตามที่กฎหมายกําหนด ทั้งหมดนี้ คือสิ่งที่กระทรวงแรงงานมุ่งมั่นดําเนินการจนเกิดเป็นงาน JOB EXPO THAILAND 2020 ซึ่งเป็นมหกรรมการจัดหางานครั้งยิ่งใหญ่ที่สุดที่เคยมีมาเพื่อรวบรวมตําแหน่งงานว่างกว่า 1 ล้านอัตรา ไว้ในที่เดียวกัน
“กระทรวงแรงงานให้ความสําคัญในการแก้ไขปัญหาของประชาชนทั้งประเทศ โดยคํานึงถึงความไม่สะดวกในการเดินทางของคนหางานที่จะเดินทางมาร่วมงานที่กรุงเทพมหานคร จึงได้สั่งการให้กรมการจัดหางาน จัดเจ้าหน้าที่ไว้คอยให้บริการคนหางานไปพร้อมกับการจัดงาน JOB EXPO THAILAND 2020 ในทุกจังหวัด รมว.แรงงาน กล่าวเพิ่มเติม
ด้านนายสุชาติ พรชัยวิเศษกุล อธิบดีกรมการจัดหางาน กล่าวว่า ได้มอบหมายสํานักงานจัดหางานจังหวัด เปิดให้บริการคนหางาน ในทุกจังหวัด ระหว่างวันที่ 26-28 กันยายน 2563 ซึ่งเป็นช่วงเดียวกับที่มีการจัดงาน JOB EXPO THAILAND 2020 โดยสํานักงานจัดหางานจังหวัดจะเปิดให้บริการหางานเพิ่มในวันเสาร์-อาทิตย์ เพื่อรองรับผู้ต้องการหางานที่ไม่สามารถเดินทางไปร่วมงาน ณ ศูนย์นิทรรศการและการประชุมไบเทค บางนา ได้ ให้สามารถเลือกสมัครงานในตําแหน่งงานว่างจากฐานข้อมูลเดียวกันกับงาน JOB EXPO THAILAND 2020 ด้วยระบบ Platform “ไทยมีงานทํา”
สําหรับผู้ที่ต้องการหางานทําที่อยู่ในกรุงเทพมหานครและจังหวัดใกล้เคียง กรมการจัดหางานขอเชิญชวนร่วมงาน JOB EXPO THAILAND 2020 ณ ศูนย์นิทรรศการและการประชุมไบเทค บางนา กรุงเทพมหานคร Hall EH 98-99 โดยสามารถกรอกข้อมูลเพื่อลงทะเบียนสมัครงานล่วงหน้า หรือหาหลักสูตรอบรมพัฒนาอาชีพของกระทรวงแรงงาน ได้ที่ www.ไทยมีงานทํา.com หรือสอบถามข้อมูลเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางาน และในส่วนภูมิภาคสามารถไปใช้บริการได้ที่สํานักงานจัดหางานจังหวัดทุกจังหวัด
รัฐบาลไทย-ข่าวทำเนียบรัฐบาล-การประชุมคณะกรรมการส่งเสริมและพัฒนาอุตสาหกรรมสีเขียว ครั้งที่ 1/2563
วันอังคารที่ 22 กันยายน 2563
การประชุมคณะกรรมการส่งเสริมและพัฒนาอุตสาหกรรมสีเขียว ครั้งที่ 1/2563
การประชุมคณะกรรมการส่งเสริมและพัฒนาอุตสาหกรรมสีเขียว ครั้งที่ 1/2563
วันนี้ (21 กันยายน 2563) เวลา 14.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการส่งเสริมและพัฒนาอุตสาหกรรมสีเขียว ครั้งที่ 1/2563 โดยมีนายทาวัน ทวีถาวรสวัสดิ์ รองอธิบดีกรมโรงงานอุตสาหกรรม นายภัทรพล ลิ้มภักดี ผู้อํานวยการกองส่งเสริมเทคโนโลยีสิ่งแวดล้อมโรงงาน ร่วมประชุมเพื่อพิจารณาร่างหลักเกณฑ์อุตสาหกรรมสีเขียว (ฉบับปรับปรุง) การเทียบระดับสถานประกอบการที่ได้รับฉลากลดคาร์บอนสําหรับผลิตภัณฑ์ กับอุตสาหกรรมสีเขียวระดับที่ 2 ปฏิบัติการสีเขียว (Green Activity) และขอบเขตการพิจารณาข้อกฎหมายอุตสาหกรรมสีเขียวระดับ 3 ระบบสีเขียว (Green System) ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สรรพากรเตือนปีภาษี 2563 ถึงเวลายื่นแบบแสดงรายการภาษีเงินได้บุคคลธรรมดาครึ่งปี (ภ.ง.ด.94) แล้ว
วันอังคารที่ 22 กันยายน 2563
สรรพากรเตือนปีภาษี 2563 ถึงเวลายื่นแบบแสดงรายการภาษีเงินได้บุคคลธรรมดาครึ่งปี (ภ.ง.ด.94) แล้ว
กรมสรรพากรขอแจ้งเตือนให้ผู้มีเงินได้ที่มีหน้าที่ยื่นแบบภาษีเงินได้บุคคลธรรมดาครึ่งปี (ภ.ง.ด.94) สําหรับปีภาษี 2563 ยื่นแบบพร้อมชําระภาษีได้จนถึงวันที่ 30 กันยายน 2563 และผู้เสียภาษีที่ยื่นแบบพร้อมชําระภาษีผ่านทางระบบอินเทอร์เน็ตที่ www.rd.go.th
กรมสรรพากรขอแจ้งเตือนให้ผู้มีเงินได้ที่มีหน้าที่ยื่นแบบภาษีเงินได้บุคคลธรรมดาครึ่งปี (ภ.ง.ด.94) สําหรับปีภาษี 2563 ยื่นแบบพร้อมชําระภาษีได้จนถึงวันที่ 30 กันยายน 2563 และผู้เสียภาษีที่ยื่นแบบพร้อมชําระภาษีผ่านทางระบบอินเทอร์เน็ตที่ www.rd.go.th จะได้รับสิทธิขยายเวลาถึงวันที่ 8 ตุลาคม 2563
ผู้ที่มีหน้าที่ยื่นแบบ ภ.ง.ด.94 คือผู้ที่มีเงินได้ตามมาตรา 40(5) - (8) แห่งประมวลรัษฎากร เช่น เงินได้จากการให้เช่าทรัพย์สิน เงินได้จากการประกอบวิชาชีพอิสระ (แพทย์ วิศวกร นักบัญชี นักกฎหมาย ฯลฯ) เงินได้จากการรับเหมาที่ผู้รับเหมาต้องลงทุนด้วยการจัดหาสัมภาระในส่วนสําคัญนอกจากเครื่องมือ เงินได้จากการประกอบธุรกิจ การพาณิชย์ การเกษตร การอุตสาหกรรม การขนส่ง การขายอสังหาริมทรัพย์ที่ได้มา โดยมุ่งทางการค้าหรือหากําไร และการพาณิชย์อื่น ๆ รวมทั้งนักแสดงสาธารณะ เป็นต้น โดยต้องนําเงินได้ระหว่างวันที่ 1 มกราคม – วันที่ 30 มิถุนายน 2563 มารวมคํานวณและยื่นแบบชําระภาษีภายในวันที่ 30 กันยายน 2563 ทั้งนี้ เพื่ออํานวยความสะดวกและยกระดับการให้บริการของกรมสรรพากรผ่านช่องทางอิเล็กทรอนิกส์ กรมสรรพากรขอแนะนําให้ใช้บริการยื่นแบบหรือชําระภาษีทางอินเทอร์เน็ตที่ www.rd.go.th ซึ่งนอกจากผู้เสียภาษีจะได้รับความสะดวกแล้วยังได้รับสิทธิขยายเวลาการยื่นแบบ ถึงวันที่ 8 ตุลาคม 2563 อีกด้วย
สําหรับแบบ ภ.ง.ด.94 สามารถ Download และศึกษารายละเอียดวิธีการกรอกแบบแสดงรายการฯ ได้จากเว็บไซต์กรมสรรพากร www.rd.go.th หัวข้อ Download > แบบแสดงรายการภาษี แบบคําร้อง/คําขอต่าง ๆ > ภาษีเงินได้บุคคลธรรมดา หรือด้วยการ Scan QR Code ที่อยู่ด้านหน้าแบบแสดงรายการฯ
หากมีข้อสงสัยสามารถสอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงแรงงาน นํา ผู้บริหารกระทรวงแรงงาน ประชาสัมพันธ์งาน JOB EXPO THAILAND 2020  ณ ทำเนียบรัฐบาล
วันอังคารที่ 22 กันยายน 2563
รัฐมนตรีว่าการกระทรวงแรงงาน นํา ผู้บริหารกระทรวงแรงงาน ประชาสัมพันธ์งาน JOB EXPO THAILAND 2020  ณ ทําเนียบรัฐบาล
วันที่ 22 กันยายน 2563 นายสุชาติ ชมกลิ่น รมต.แรงงาน พร้อมด้วยนายสุทธิ สุโกศล ปลัดกระทรวงแรงงาน นายสุชาติ พรชัยวิเศษกุล อธิบดีกรมการจัดหางาน และผู้ประกอบการภาคเอกชน เข้าพบนายกรัฐมนตรีและคณะผู้บริหาร เพื่อประชาสัมพันธ์การจัดงาน JOB EXPO THAILAND 2020
พร้อมเรียนเชิญนายกรัฐมนตรีเป็นประธานในพิธีเปิด วันที่ 26 กันยายน 2563
นายสุชาติ ชมกลิ่น กล่าวว่า งาน JOB EXPO THAILAND 2020 ที่จะจัดขึ้น ณ ศูนย์นิทรรศการและการประชุมไบเทค บางนา กรุงเทพมหานคร ระหว่างวันที่ 26-28 กันยายน 2563 นี้  มีตําแหน่งงานว่างกว่า 1,000,000 อัตรา ในงานนี้มีวัตถุประสงค์เพื่อส่งเสริมการมีงานทําให้ผู้สําเร็จการศึกษาใหม่และประชาชนทุกกลุ่ม ทุกช่วงวัย ด้วยการให้บริการจัดหางานแก่ประชาชนอย่างทั่วถึง และมีประสิทธิภาพ สนับสนุนการจ้างงานที่มั่นคงและต่อเนื่องตลอดวัยทํางาน เพื่อให้ประชาชนได้มีงานทําที่เหมาะสมกับความรู้ ความสามารถ และความถนัด มีรายได้ และมีคุณภาพชีวิตที่ดีขึ้น อีกทั้ง เพื่อบรรเทาปัญหาของนายจ้าง/สถานประกอบการ ที่ได้รับผลกระทบจากสภาวะเศรษฐกิจโลกที่ชะลอตัวในสถานการณ์โควิด-19
“รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี ให้ความสําคัญกับการขับเคลื่อนประเทศ โดยเฉพาะการเร่งฟื้นฟูระบบเศรษฐกิจภายหลังสถานการณ์โควิด -19 คลี่คลายลง โดยนํานโยบาย “รวมไทยสร้างชาติ” เข้ามาดําเนินการ เร่งผนึกกําลังจากทุกภาคส่วนร่วมกันวางแผนเพื่อกําหนดอนาคตประเทศไทย” นายสุชาติกล่าว
ในการนี้ นายสุชาติ พรชัยวิเศษกุล อธิบดีกรมการจัดหางาน ถือโอกาสเชิญชวนผู้ต้องการหางาน ผู้ว่างงาน ผู้สําเร็จการศึกษาใหม่ ตลอดจนนายจ้างและเจ้าของสถานประกอบการเข้าร่วมงาน ระหว่างวันที่ 26-28 กันยายน 2563 ณ ศูนย์นิทรรศการและการประชุมไบเทค กรุงเทพมหานคร Hall EH 98-99 พร้อมแนะนํารูปแบบการจัดงาน ซึ่งแบ่งออกเป็นกิจกรรมหลัก 6 กิจกรรม ประกอบด้วย กิจกรรมนิทรรศการเทิดพระเกียรติศาสตร์พระราชา ศาสตร์แห่งความพอเพียง พระบิดาแห่งมาตรฐานการช่างไทย, กิจกรรม Platform “ไทยมีงานทํา”, กิจกรรมไทยไม่ทิ้งกัน ล้านงานเพื่อล้านคน คนหางาน งานหาคน Job Matchingตําแหน่งงานว่าง 1,000,000 อัตรา, กิจกรรมรวมใจ สร้างงาน พัฒนาอาชีพ ในส่วนนี้ มีการแสดงสินค้าหรือผลิตภัณฑ์ในลักษณะแฟรนไชส์ 12 อาชีพ การฝึก/สาธิตการประกอบอาชีพอิสระ 10 อาชีพ/วัน รวมทั้งการฝึกทักษะฝีมือแรงงาน Upskill/Re-skill  5 อาชีพ, กิจกรรมด้านนวัตกรรม นําเสนอความก้าวหน้าทางเทคโนโลยีในยุคปัจจุบันและอนาคต โดยบริษัท ปูนซีเมนต์ไทย จํากัด (มหาชน) (SCG) และบริษัท ยูเรกาออโตเมชั่น จํากัด และกิจกรรมการเสวนาเพื่อพัฒนาศักยภาพทรัพยากรมนุษย์และมินิคอนเสิร์ตด้วย
ทั้งนี้ เพื่อป้องกันการแพร่ระบาดของโรคโควิด – 19  ได้จัดให้มีจุดลงทะเบียนแบบ New Normal  โดยตรวจวัดอุณหภูมิก่อนเข้างาน บริการเจลแอลกอฮอล์ล้างมือ ณ จุดลงทะเบียน และทั่วบริเวณจัดงานกว่า 50 จุด การติดตั้งฉากกั้น ณ จุดลงทะเบียนและบริเวณบูธ รวมทั้งผู้เข้าร่วมจะต้องสวมหน้ากากอนามัยตลอดเวลาที่อยู่ในบริเวณงานด้วย
รัฐบาลไทย-ข่าวทำเนียบรัฐบาล-กระทรวงดิจิทัลฯ ประชุมแผนงานขับเคลื่อน Digital Transformation มุ่งพลิกโฉมการบริหารงานและการบริการภาครัฐ
วันอังคารที่ 22 กันยายน 2563
กระทรวงดิจิทัลฯ ประชุมแผนงานขับเคลื่อน Digital Transformation มุ่งพลิกโฉมการบริหารงานและการบริการภาครัฐ
กระทรวงดิจิทัลฯ ประชุมแผนงานขับเคลื่อน Digital Transformation มุ่งพลิกโฉมการบริหารงานและการบริการภาครัฐ
เมื่อวันที่ 22 กันยายน 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมร่วมประธานกรรมการฯ และอนุกรรมการในคณะกรรมการปฎิรูปประเทศด้านการบริหารราชการแผ่นดิน ครั้งที่ 2 /2563 โดยที่ประชุมหารือการนําเสนอสรุปความก้าวหน้าในการขับเคลื่อน Digital Transformation และการกําหนดแนวทางการดําเนินงานร่วมกันภายใต้แผนการปฎิรูปประเทศ เพื่อขับเคลื่อนให้เกิด Digital Transformation ตามกิจกรรมปฎิรูปที่ 1 พลิกโฉมการบริหารงานและการบริการภาครัฐ อีกทั้งเพื่อเป็นแพลตฟอร์มของทุกภาคส่วนสําหรับการแก้ปัญหาเยี่ยวยาประเทศภายหลัง COVID 19 โดยมีหน่วยงานร่วมหารือ อาทิ สํานักงานสถิติแห่งชาติ สํานักงาน ก.พ.ร.สํานักงาน ก.พ. สํานักงานคณะกรรมการดิจิทัลเพื่อเศรษฐกิจและสังคมแห่งชาติ ณ ห้องประชุม 802 กระทรวงดิจิทัลฯ อาคารศูนย์ราชการแจ้งวัฒนะ
***************
รัฐบาลไทย-ข่าวทำเนียบรัฐบาล-กระทรวงดิจิทัลฯ เร่งหารือ สธ. สร้างระบบป้องกันภัยคุกคามทางไซเบอร์หน่วยงานโครงสร้างพื้นฐานสำคัญด้านสาธารณสุข
วันอังคารที่ 22 กันยายน 2563
กระทรวงดิจิทัลฯ เร่งหารือ สธ. สร้างระบบป้องกันภัยคุกคามทางไซเบอร์หน่วยงานโครงสร้างพื้นฐานสําคัญด้านสาธารณสุข
กระทรวงดิจิทัลฯ เร่งหารือ สธ. สร้างระบบป้องกันภัยคุกคามทางไซเบอร์หน่วยงานโครงสร้างพื้นฐานสําคัญด้านสาธารณสุข
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือ ร่วมกับผู้บริหารเทคโนโลยีสารสนเทศระดับสูงของกระทรวงสาธารณสุข และผู้อํานวยการศูนย์สารสนเทศของกระทรวงฯ สธ. เกี่ยวกับเรื่องการสร้างระบบป้องกันภัยคุกคามทางไซเบอร์ของหน่วยงานโครงสร้างพื้นฐานสําคัญ ด้านสาธารณสุข สืบเนื่องจากเหตุการณ์เมื่อต้นเดือนกันยายน 2563 ที่โรงพยาบาลสระบุรี สังกัดกระทรวงสาธารณสุข เป็นหน่วยงานโครงสร้างพื้นฐานสําคัญทางสารสนเทศของประเทศ ถูกโจมตีก่อให้เกิดความเสียหายต่อระบบการทํางานของโรงพยาบาลทั้งระบบ ดังนั้น กระทรวงดิจิทัลฯ ในฐานะเลขาธิการ กมช. จึงเร่งประสานงานผู้เกี่ยวเร่งหารือแนวทางป้องกันภัยคุกคามดังกล่าว ณ ห้องประชุม 801 สํานักงานปลัดกระทรวงดิจิทัลเพื่อเศรษฐกิจและสังคม อาคารศูนย์ราชการฯ แจ้งวัฒนะ
**************
รัฐบาลไทย-ข่าวทำเนียบรัฐบาล-‘จับกัง1’ห่วง 25 แรงงานไทยกลับจากลิเบีย กำชับ จนท.ช่วยดูแลหลังกักตัว 14 วัน
วันอังคารที่ 22 กันยายน 2563
‘จับกัง1’ห่วง 25 แรงงานไทยกลับจากลิเบีย กําชับ จนท.ช่วยดูแลหลังกักตัว 14 วัน
รมว.แรงงาน เผย ห่วงใยแรงงานไทยที่เดินทางกลับจากลิเบีย 25 คน กรณีร้องขอความช่วยเหลือจากสถานทูตเพื่อเดินทางกลับประเทศไทย เนื่องจากการแพร่ระบาดของโควิด -19 กําชับเจ้าหน้าที่หน่วยงานในสังกัดระดับพื้นที่พบปะเยี่ยมเยียนให้กําลังใจและช่วยเหลือแก่ครอบครัวฯ
เมื่อวันที่ 22 กันยายน 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้ากรณีที่กระทรวงแรงงาน ได้รับรายงานจากนาวาตรี วิทวัส กู้ประเสริฐ อัครราชทูตที่ปรึกษา (ฝ่ายแรงงาน) สํานักงานแรงงานในประเทศซาอุดีอาระเบีย (กรุงริยาด) ว่ามีแรงงานไทยจํานวน 25 คน ที่ทํางานอยู่ในประเทศลิเบีย ซึ่งก่อนหน้านี้ได้ร้องขอความช่วยเหลือจากสถานเอกอัครราชทูต ณ กรุงโรม ว่าต้องการเดินทางกลับประเทศไทย เนื่องจากกลัวจะติดเชื้อโควิด - 19 จากสถานการณ์การแพร่ระบาดในประเทศลิเบียนั้น
นายสุชาติ ยังกล่าวถึงรายงานของ ฝ่ายแรงงาน สนร.ริยาด ว่า แรงงานไทยทั้งหมด 25 คน ได้เดินทางถึงสนามบินกรุงโดฮา ประเทศการ์ตา จากนั้นจะต่อเครื่องด้วยสายการบิน การ์ต้าแอร์เวย์ ในวันนี้ (22 ก.ย.63) โดยเที่ยวบิน QR836 เวลา 03.10 น. โดยทั้งหมดได้เดินทางถึงประเทศไทยแล้วเมื่อเวลา 14.10 น. ที่ผ่านมา
ทั้งนี้ รมว.แรงงาน ยังได้มอบหมายให้เจ้าหน้าที่ด่านตรวจคนหางานสุวรรณภูมิดูแลอํานวยความสะดวกแก่แรงงาน พร้อมทั้งให้แรงงานจังหวัดและหน่วยงานในสังกัดกระทรวงแรงงานในพื้นที่ที่แรงงานไทยเดินทางกลับจากประเทศลิเบียอาศัยอยู่ ซึ่งภายหลังผ่านการกักตัวภายในสถานที่เฝ้าระวังที่รัฐจัดให้ (State Quarantine) ได้ลงพื้นที่ไปพบปะเยี่ยมเยียนเพื่อให้กําลังใจและช่วยเหลือสิทธิประโยชน์แก่ครอบครัวแรงงานไทย
“ผมขอขอบคุณสถานทูต และหน่วยงานที่เกี่ยวข้องที่ช่วยประสานให้แรงงานไทยเดินทางกลับมายังประเทศไทยในวันนี้ โดยได้กําชับให้เจ้าหน้าที่ด่านตรวจคนหางานสุวรรณภูมิดูแลอํานวยความสะดวกแก่แรงงาน จากนั้นทุกคนจะต้องผ่านการกักตัวตามสถานที่เฝ้าระวังที่รัฐจัดให้ (State Quarantine) จากนั้นผมได้กําชับให้แรงงานจังหวัดและหน่วยงานในสังกัดกระทรวงแรงงานในพื้นที่ที่แรงงานอาศัยอยู่ ได้ลงพื้นที่ไปพบปะเยี่ยมเยียนเพื่อให้กําลังใจและช่วยเหลือแก่ครอบครัวของแรงงานแต่ละคนต่อไป”นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-โฆษก วธ.  แจงตั้งกรรมการสอบข้อเท็จจริง กรณี สวจ. พิจิตร ถูกร้องทุจริตเงินถุงยังชีพ พร้อมให้ความยุติธรรมทุกฝ่าย  และเปิดช่องทางแจ้งข้อมูลทุจริตสร้างการมีส่วนร่วม
วันจันทร์ที่ 21 กันยายน 2563
โฆษก วธ.  แจงตั้งกรรมการสอบข้อเท็จจริง กรณี สวจ. พิจิตร ถูกร้องทุจริตเงินถุงยังชีพ พร้อมให้ความยุติธรรมทุกฝ่าย  และเปิดช่องทางแจ้งข้อมูลทุจริตสร้างการมีส่วนร่วม
โฆษก วธ.  แจงตั้งกรรมการสอบข้อเท็จจริง กรณี สวจ. พิจิตร ถูกร้องทุจริตเงินถุงยังชีพ
พร้อมให้ความยุติธรรมทุกฝ่าย  และเปิดช่องทางแจ้งข้อมูลทุจริตสร้างการมีส่วนร่วม
นางยุพา ทวีวัฒนะกิจบวร รองปลัดกระทรวงวัฒนธรรม ในฐานะโฆษกกระทรวงวัฒนธรรม(วธ.) กล่าวว่า ตามที่ปรากฏข่าวทางสื่อมวลชนต่าง ๆ ที่มีความไม่ชอบมาพากลกรณี สํานักงานวัฒนธรรม จังหวัดพิจิตร นําเงินงบประมาณโครงการบรรพชาอุปสมบทพระภิกษุสามเณรและบวชศีลจาริณีภาคฤดูร้อน ประจําปี 2563 ไปอุดหนุนวัดทําถุงยังชีพสู้ภัยโควิด – 19 โดยโอนเงินให้วัดแล้วขอให้วัดถอนเงินมาจัดหาถุงยังชีพเอง อาจมีความไม่ชอบมาพากลในการดําเนินการ ทั้งนี้ ขอเรียนว่า วธ. ได้ให้ความสําคัญและตระหนักถึงความสําคัญในการป้องกันและปราบปรามการทุจริต และประพฤติมิชอบในหน่วยงาน ดังที่เห็นจาก วธ . ได้มีการรณรงค์การต่อต้านการทุจริตทุกรูปแบบตามยุทธศาสตร์ชาติว่าด้วยการป้องกันและปราบปรามการทุจริตระยะที่ ๓ (พ.ศ. ๒๕๖๐ – ๒๕๖๔) ของรัฐบาล และยุทธศาสตร์ป้องกันและปราบปรามการทุจริตของกระทรวงวัฒนธรรม ฉบับที่ ๑ (พ.ศ. ๒๕๖๐ – ๒๕๖๔)อย่างต่อเนื่อง รวมทั้งได้มีการลงนามบันทึกข้อตกลงความร่วมมือ (MOU) ด้านการต่อต้านการทุจริตกับมูลนิธิต่อต้านการทุจริต ในการส่งเสริมและสนับสนุนจัดกิจกรรมเสริมสร้างทัศนคติค่านิยมในด้านวัฒนธรรม ความซื่อสัตย์สุจริต ในสถาบันการศึกษา ชุมชน และประชาชน เพื่อร่วมกันขจัดการทุจริตและประพฤติมิชอบให้หมดสิ้นไปจากสังคมไทย
นางยุพา กล่าวต่อว่า สําหรับเรื่องดังกล่าว กระทรวงวัฒนธรรมให้ความสําคัญเป็นอย่างมาก ปลัดกระทรวงวัฒนธรรม จึงได้มีข้อสั่งการในเบื้องต้นให้กองกฎหมาย สํานักงานปลัดกระทรวงวัฒนธรรม ตั้งคณะกรรมการสอบข้อเท็จจริงโดยด่วน ทั้งนี้ หากมีมูลตามที่ปรากฏเป็นข่าวก็จะพิจารณาลงโทษหนักสุดตามระเบียบ และกฎหมายที่เกี่ยวข้อง ต่อไป
“ขอเน้นย้ําว่า วธ.ให้ความสําคัญเกี่ยวกับเรื่องทุจริตและประพฤติมิชอบเจ้าหน้าที่ของหน่วยงาน โดยกําหนดนโยบายการปฏิบัติหน้าที่ราชการด้วยหลักธรรมาภิบาล นอกจากนี้ ยังได้เปิดรับฟังความคิดเห็นจากทุกภาคส่วน และเปิดช่องทางการแจ้งเบาะแส หรือแจ้งข้อมูลการทุจริต ทางสายด่วนวัฒนธรรม 1765 เพื่ออํานวยความสะดวกรวดเร็วแก่ประชาชน และสร้างการมีส่วนร่วมของประชาชน” โฆษกกระทรวงวัฒนธรรมกล่าว
.................
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน ให้กระทรวงกลาโหมนำไปถวายพระสงฆ์จำพรรษา
วันจันทร์ที่ 21 กันยายน 2563
พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐิน ให้กระทรวงกลาโหมนําไปถวายพระสงฆ์จําพรรษา
วันพฤหัสบดีที่ ๒๙ ตุลาคม ๒๕๖๓ เวลา ๑๔.๐๐ นาฬิกา
ณ วัดราชสิทธาราม ราชวรวิหาร ถนนอิสรภาพ แขวงวัดอรุณ เขตบางกอกใหญ่ กรุงเทพฯ
กระทรวงกลาโหมขอเชิญชวนพี่น้องประชาชนร่วมบริจาคทุนทรัพย์ได้ที่ ธนาคารทหารไทย สาขากระทรวงกลาโหม
บัญชีออมทรัพย์ เลขที่ 039-2-82349-8 ชื่อบัญชี “การถวายผ้าพระกฐินพระราชทาน กห. ประจําปี 2563”
รัฐบาลไทย-ข่าวทำเนียบรัฐบาล-รมว.พม. มอบนโยบายขับเคลื่อนงาน พส. ปี 2564 มุ่งประโยชน์สูงสุดเพื่อกลุ่มเป้าหมาย
วันจันทร์ที่ 21 กันยายน 2563
รมว.พม. มอบนโยบายขับเคลื่อนงาน พส. ปี 2564 มุ่งประโยชน์สูงสุดเพื่อกลุ่มเป้าหมาย
รมว.พม. มอบนโยบายขับเคลื่อนงาน พส. ปี 2564 มุ่งประโยชน์สูงสุดเพื่อกลุ่มเป้าหมาย
วันนี้ (21 ก.ย. 63) เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีเปิดและมอบนโยบายโครงการประชุมถ่ายทอดยุทธศาสตร์ แผนปฏิบัติราชการ นโยบายการขับเคลื่อนงานกรมพัฒนาสังคมและสวัสดิการ ประจําปีงบประมาณ พ.ศ. 2564 ผ่านการประชุมทางไกล Video Conference โดยมี นายสุทธิ จันทรวงษ์ อธิบดีกรมพัฒนาสังคมและสวัสดิการ (พส.) กล่าวรายงาน พร้อมด้วยคณะผู้บริหาร หัวหน้าหน่วยงานในสังกัด พส. ทั่วประเทศ เข้าร่วมงาน จํานวน 300 คน ณ โรงแรม อะเดรียติคพาเลซ กรุงเทพฯ
นายจุติ กล่าวว่า ด้วยรัฐบาลได้กําหนดให้มีการจัดทํายุทธศาสตร์ชาติ 20 ปี (พ.ศ. 2561 – 2580) เพื่อเป็นกรอบในการพัฒนาประเทศให้มีความมั่นคง มั่งคั่ง ยั่งยืน ด้วยการนําหลักปรัชญาของเศรษฐกิจพอเพียง และแผนพัฒนาเศรษฐกิจและสังคมแห่งชาติฉบับที่ 12 (พ.ศ. 2560 - 2564) เป็นแนวทางในการดําเนินงาน เพื่อให้ประเทศบรรลุเป้าหมายการพัฒนา ทั้งนี้ การขับเคลื่อนงานต่อไปในปี 2564 กระทรวง พม. ซึ่งประกอบด้วยหน่วยงานในพื้นที่ทั่วประเทศ ที่ขับเคลื่อนงานด้านการส่งเสริมสวัสดิการสังคมสําหรับประชาชนกลุ่มเป้าหมาย ตั้งแต่เด็ก เยาวชน สตรี ผู้สูงอายุ คนพิการ และผู้ด้อยโอกาสในสังคม เพื่อการพัฒนาคุณภาพที่ดีและความมั่นคงในชีวิต จําเป็นต้องปรับการทํางานให้ทันต่อสถานการณ์ และนําเทคโนโลยีดิจิตอลต่างๆ มาช่วยอํานวยความสะดวกให้กับประชาชนกลุ่มเป้าหมายได้รับประโยชน์สูงสุด นอกจากนี้ ยังให้ความสําคัญกับเครือข่ายการทํางานด้านสังคม โดยเฉพาะอาสาสมัครพัฒนาสังคมและความมั่นคงของมนุษย์ หรือ "อพม" ซึ่งถือเป็นหุ้นส่วนทางสังคมที่สําคัญในการสนับสนุนงานของกระทรวง พม. เป็นมือที่มองไม่เห็น เป็นผู้เสียสละเพื่อสังคม โดยเน้นการบูรณาการแบบ One Home One Heart One Team
นายจุติ กล่าวเพิ่มเติมว่า นอกจากนี้ ขอเน้นย้ําให้ข้าราชการทุกระดับจัดทําแผนและวางเป้าหมายในการทํางาน 1 ปี และทํางานเชิงรุก ด้วยการลงพื้นที่รับฟังปัญหาและความเดือดร้อนของประชาชนทุกสัปดาห์ โดยมุ่งเน้นการทํางานที่เห็นผลลัพธ์ที่ชัดเจนมากกว่าทํางานตามกระบวนการ
รัฐบาลไทย-ข่าวทำเนียบรัฐบาล-รมว.วธ.เป็นประธานเปิดโครงการประชุมสัมมนาพัฒนาศักยภาพแกนนำพลัง “บวร” ในการสืบสาน รักษา ต่อยอดศาสตร์พระราชา และสนองงานตามพระบรมราโชบาย
วันจันทร์ที่ 21 กันยายน 2563
รมว.วธ.เป็นประธานเปิดโครงการประชุมสัมมนาพัฒนาศักยภาพแกนนําพลัง “บวร” ในการสืบสาน รักษา ต่อยอดศาสตร์พระราชา และสนองงานตามพระบรมราโชบาย
รมว.วธ.เป็นประธานเปิดโครงการประชุมสัมมนาพัฒนาศักยภาพแกนนําพลัง “บวร” ในการสืบสาน รักษา ต่อยอดศาสตร์พระราชา และสนองงานตามพระบรมราโชบาย
วันที่ ๑๙ กันยายน ๒๕๖๓ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดโครงการประชุมสัมมนาพัฒนาศักยภาพแกนนําพลัง “บวร” ในการสืบสาน รักษา ต่อยอดศาสตร์พระราชา และสนองงานตามพระบรมราโชบาย โดยการสัมมนาในครั้งนี้มีวัตถุประสงค์เพื่อเสริมสร้างศักยภาพและความเข้มแข็งของ "บวร" ให้เป็นแกนนํา และเป็นวิทยากรในการเผยแพร่องค์ความรู้สู่สาธารณชน และส่งเสริมการทําคุณงามความดีที่เป็นประโยชน์ต่อประเทศชาติ สร้างจิตสํานึก และยึดมั่นในสถาบันชาติ ศาสนา พระมหากษัตริย์ พัฒนาชุมชนด้วยมิติวัฒนธรรม สู่ความมั่นคง มั่งคั่ง ยั่งยืน โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม ผู้บริหาร ข้าราชการในส่วนกลางและส่วนภูมิภาค และผู้นําชุมชนคุณธรรมฯ เข้าร่วมพิธี ณ โรงแรมดิเอ็มเมอรัลด์ รัชดา กรุงเทพฯ
รัฐบาลไทย-ข่าวทำเนียบรัฐบาล-รมช.มนัญญา นำทีมกรมตรวจบัญชี หนุนยกระดับคุณภาพภาคการเกษตร "มิติทางบัญชี ตามวิถีแปลงใหญ่ในยุค ￼New Normal"
วันจันทร์ที่ 21 กันยายน 2563
รมช.มนัญญา นําทีมกรมตรวจบัญชี หนุนยกระดับคุณภาพภาคการเกษตร "มิติทางบัญชี ตามวิถีแปลงใหญ่ในยุค ￼New Normal"
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ประธานพิธีเปิดการสัมมนาเชิงปฏิบัติการประจําปี 2563
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ประธานพิธีเปิดการสัมมนาเชิงปฏิบัติการประจําปี 2563 เรื่อง "มิติทางบัญชี ตามวิถีแปลงใหญ่ ในยุค New Normal" พร้อมด้วย นายโอภาส ทองยงค์ อธิบดีกรมตรวจบัญชีสหกรณ์
ณ โรงแรมปรินซ์ พาเลซ มหานาค กรุงเทพมหานคร ในวันที่ 21 ก.ย.2563
รมช.มนัญญา กล่าวว่า กระทรวงเกษตรและสหกรณ์ มีแนวทางการพัฒนาและการปรับโครงสร้างการผลิตสินค้าเกษตรเพื่อให้มีคุณภาพและประสิทธิภาพ โดยดําเนินตามนโยบายตลาดนําการผลิต และระบบส่งเสริมการทําเกษตรแปลงใหญ่ เพื่อให้เกษตรกรมีการรวมกลุ่มทําการผลิต การบริหารจัดการและจัดจําหน่ายร่วมกันมีตลาดรองรับที่แน่นอน ตลอดจนการจัดการตลอดห่วงโซ่อุปทาน (Supply Chain) โดยมีการบูรณาการกับหน่วยงานที่เกี่ยวข้อง อาทิ กรมตรวจบัญชีสหกรณ์ กรมส่งเสริมสหกรณ์ ที่ดําเนินการส่งเสริม สนับสนุน การจัดทําแผนการผลิต แผนการถ่ายทอดเทคโนโลยี และแผนการตลาด ซึ่งการจัดสัมมนาเชิงปฏิบัติการประจําปี 2563 เรื่อง "มิติทางบัญชี ตามวิถีแปลงใหญ่ ในยุค New Normal" ถือเป็นแนวทางในการขับเคลื่อนการเสริมสร้างศักยภาพด้านการเงินการบัญชีให้กับเกษตรกรและประชาชน ผ่านการเสริมสร้างการเรียนรู้การจัดทําบัญชีเพื่อส่งเสริมเกษตรกรสมาชิกแปลงใหญ่ ให้มีความรู้และเข้าใจศักยภาพด้านการเงิน ตลอดจนวิเคราะห์ต้นทุน แผนการผลิต และสามารถปรับเปลี่ยนให้เหมาะสมกับอาชีพอย่างมีประสิทธิภาพ
ด้านนายโอภาส ทองยงค์ อธิบดีกรมตรวจบัญชีสหกรณ์ เปิดเผยเพิ่มเติมว่า โครงการสัมนาเชิงปฏิบัติการดังกล่าว มีเป้าหมายในการส่งเสริมระบบการเกษตรแปลงใหญ่ โดยการเตรียมความพร้อมผู้ปฏิบัติงานและอาสาสมัครเกษตรด้านบัญชี ซึ่งเป็นเครือข่ายภาคประชาชนที่มีศักยภาพในการปฏิบัติงาน โดยมีผู้เข้าร่วมอบรมประกอบด้วยอาสาสมัครเกษตรด้านบัญชี 308 ราย บุคลากรของกรมตรวจบัญชีสหกรณ์ที่ปฏิบัติงานโครงการฯ 378 ราย รวมทั้งสิ้น 686 ราย โดยจัดอบรมระหว่างวันที่ 21-23 กันยายน 2563 ซึ่งมีการจัดนิทรรศการ ของกรมตรวจบัญชีสหกรณ์ โดยบูรณาการเชื่อมโยงการดําเนินงานสนับสนุนโครงการของกระทรวงเกษตรและสหกรณ์ตามนโยบาย "สร้างความเข้มแข็งภาคการเกษตร" หลักสูตร กระบวนการเรียนรู้บัญชี คือ ทําบัญชีได้ ใช้ข้อมูลบัญชีเป็น และใช้บัญชีอย่างยั่งยืน เพื่อตอบโจทย์การยกระดับศักยภาพ ของเกษตรกรไทย 3 โครงการ ได้แก่โครงการศูนย์การเพิ่มประสิทธิภาพการผลิตสินค้าเกษตร (ศพก.) โครงการแปลงใหญ่ และโครงการพัฒนาเกษตรกรรุ่นใหม่ให้เป็น Young Smart Farmer (YSF)
รัฐบาลไทย-ข่าวทำเนียบรัฐบาล-ประกาศกระทรวงพาณิชย์ห้ามนำ
วันจันทร์ที่ 21 กันยายน 2563
ประกาศกระทรวงพาณิชย์ห้ามนํา
วันจันทร์ที่ 21 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กระทรวงพาณิชย์ออกประกาศ เรื่อง กําหนดให้ขยะอิเล็กทรอนิกส์เป็นสินค้าที่ต้องห้ามนําเข้ามาในประเทศ พ.ศ. 2563 โดยห้ามนําเข้าขยะอิเล็กทรอนิกส์ เช่น ชิ้นส่วนอุปกรณ์ไฟฟ้าและอิเล็กทรอนิกส์ที่มีส่วนประกอบ เช่น ตัวเก็บประจุไฟฟ้า และแบตเตอรี่อื่น ๆ /สวิทซ์ที่มีปรอทเป็นองค์ประกอบในการทํางาน /ตัวเก็บประจุไฟฟ้าที่มีสารพีซีบี หรือที่ปนเปื้อนด้วยแคดเมียม ปรอท ตะกั่ว โพลีคลอริเนทเต็ดไบฟีนิล เป็นต้น เพื่อควบคุมการนําของเสียอันตรายเข้ามาเป็นขยะในประเทศ ซึ่งอาจจะก่อให้เกิดปัญหามลพิษต่อสิ่งแวดล้อมและสุขอนามัยของประชาชน โดยมีผลบังคับใช้ตั้งแต่วันที่ 15 ก.ย. 63 เป็นต้นไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขอบคุณทุกฝ่ายร่วมมือช่วยให้สถานการณ์เรียบร้อย
วันจันทร์ที่ 21 กันยายน 2563
ขอบคุณทุกฝ่ายร่วมมือช่วยให้สถานการณ์เรียบร้อย
--
#ไทยคู่ฟ้านายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และ รมว.กลาโหม แสดงความขอบคุณ เจ้าหน้าที่ และประชาชนทุกคน ที่ช่วยกันทําให้สถานการณ์เป็นไปด้วยความเรียบร้อย โดยเจ้าหน้าที่ได้ให้ความสําคัญต่อการดูแลความปลอดภัยของผู้ชุมนุมเป็นอย่างดี และทั้งเจ้าหน้าที่และประชาชนได้หลีกเลี่ยงการเผชิญหน้าและการยั่วยุ เพื่อไม่ให้เกิดความตึงเครียดโดยไม่จําเป็น
.
รัฐบาลมีความมุ่งหวังให้ประชาชน มีสิทธิในการแสดงออกได้อย่างเต็มที่ภายใต้รัฐธรรมนูญและในกรอบของกฎหมาย ขณะเดียวกันนายกรัฐมนตรีขอให้คนไทยทุกคนร่วมมือร่วมใจฟันฝ่าอุปสรรคต่าง ๆ เพื่อให้ความท้าทายที่เรากําลังเผชิญอยู่ สามารถดําเนินการให้ผ่านพ้นไปด้วยความสําเร็จด้วยดีด้วยกัน
รัฐบาลไทย-ข่าวทำเนียบรัฐบาล-การเตรียมพร้อมบ้านให้เหมาะกับชีวิตวิถีใหม่
วันจันทร์ที่ 21 กันยายน 2563
การเตรียมพร้อมบ้านให้เหมาะกับชีวิตวิถีใหม่
คู่มือชีวิตวิถีใหม่ ชีวิตดีเริ่มที่เร
เปิดประตูหน้าต่างอย่างไรให้อากาศถ่ายเท
-ห้องที่มีหน้าต่างบานเดียว ให้เปิดหน้าต่างแล้วเปิดพัดลมเป่าไปทางหน้าต่าง เพื่อช่วยระบายอากาศภายในห้อง
รัฐบาลไทย-ข่าวทำเนียบรัฐบาล-ชื่นชม อสม. ทุ่มเท เสียสละดูแลคนไทย
วันจันทร์ที่ 21 กันยายน 2563
ชื่นชม อสม. ทุ่มเท เสียสละดูแลคนไทย
--
#ไทยคู่ฟ้า นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และ รมว.กลาโหม ขอบคุณและชื่นชมอาสาสมัครสาธารณสุขประจําหมู่บ้าน (อสม.) ทั่วประเทศ ว่าเป็นผู้มีอุดมการณ์แห่งจิตอาสา ปฏิบัติงานด้วยความเสียสละ โดยไม่หวังสิ่งตอบแทน และเป็นด่านหน้าสําคัญในการเฝ้าระวัง คัดกรองกลุ่มเสี่ยง ป้องกันโรคโควิด-19 จนได้รับการยอมรับยกย่องทั้งในประเทศและต่างประเทศว่ามีระบบสาธารณสุขดีที่สุดในโลก ในส่วนของรัฐบาลได้สนับสนุนค่าตอบแทนการเสี่ยงภัยให้กับ อสม. 1,054,729 คน เดือนละ 500 บาท เป็นเวลา 7 เดือน ตั้งแต่เดือน มี.ค. - ก.ย. 63 และยังพร้อมสนับสนุนการทํางานดูแลชาว อสม. ให้ดีที่สุดต่อไป โดยหวังว่าพลังความร่วมแรงร่วมใจของทุกภาคส่วนจะช่วยให้ประเทศไทยก้าวผ่านวิกฤตไปได้ด้วยดี
รัฐบาลไทย-ข่าวทำเนียบรัฐบาล-ไทย-ญี่ปุ่น ยืนยันร่วมมือขับเคลื่อนเศรษฐกิจ
วันจันทร์ที่ 21 กันยายน 2563
ไทย-ญี่ปุ่น ยืนยันร่วมมือขับเคลื่อนเศรษฐกิจ
วันอาทิตย์ที่ 20 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยและญี่ปุ่นมีความสัมพันธ์ที่แน่นแฟ้นกันในทุกระดับ โดยไทยแสดงความยินดีไปยังนายกรัฐมนตรีคนใหม่นายสึกะ โยชิฮิเดะ ที่จะนําพาให้ญี่ปุ่นมีความแข็งแกร่งในทุกด้าน และแสดงความขอบคุณรัฐบาลญี่ปุ่นสําหรับความช่วยเหลือและความร่วมมือต่อสถานการณ์การแพร่ระบาดของโรคโควิด-19 เช่น การมอบหน้ากาก N-95 การดูแลคนไทยในญี่ปุ่น ตลอดจนการอํานวยความสะดวกแก่คนไทยที่เดินทางกลับประเทศ ส่วนญี่ปุ่นยืนยันจะสานต่อนโยบาย และส่งเสริมความสัมพันธ์ระหว่างกันให้ก้าวหน้าในทุกมิติ และทั้งสองฝ่ายยังเตรียมมาตรการผ่อนปรนการเข้าเมืองระหว่างกัน เพื่อขับเคลื่อนเศรษฐกิจ และยกระดับคุณภาพชีวิตของประชาชน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประชุมคณะกรรมการการมาตรฐานแห่งชาติ ครั้งที่ 9-1/2563
วันจันทร์ที่ 21 กันยายน 2563
การประชุมคณะกรรมการการมาตรฐานแห่งชาติ ครั้งที่ 9-1/2563
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะกรรมการในคณะกรรมการการมาตรฐานแห่งชาติ เป็นประธานการประชุมคณะกรรมการการมาตรฐานแห่งชาติ ครั้งที่ 9-1/2563 ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (21 กันยายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะกรรมการในคณะกรรมการการมาตรฐานแห่งชาติ เป็นประธานการประชุมคณะกรรมการการมาตรฐานแห่งชาติ ครั้งที่ 9-1/2563 โดยมีนายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
ซึ่งที่ประชุมได้ร่วมกันพิจารณา 1. ความคืบหน้าการปฏิรูปสถาบันด้านการส่งเสริมผลิตภาพการมาตรฐานและนวัตกรรม 2. เห็นชอบให้ มกอช. ยื่นสมัครสมาชิกเพื่อขอทําความตกลงการยอมรับความเท่าเทียมด้านการรับรองระบบงานกับ APAC และ IAF โดยตรงในนาม มกอช. 3. การปรับปรุงองค์ประกอบคณะกรรมการเฉพาะด้านและคณะอนุกรรมการ 4. เห็นชอบประกาศคณะกรรมการการมาตรฐานแห่งชาติ เรื่อง หลักเกณฑ์ วิธีการ และเงื่อนไขการรับรองผู้ประกอบการตรวจสอบและรับรองที่ผ่านการกลั่นกรองจากคณะอนุกรรมการพิจารณาหลักเกณฑ์ วิธีการ และเงื่อนไข